Kring! (animasi)

Kring! atau KR1NG! merupakan sebuah filem animasi pendek senyap Malaysia berdurasi 7 minit 25 saat. Animasi ini dihasilkan oleh Brainy Bones Studios, anak syarikat kumpulan Brainy Bunch. Pengarahnya ialah Hilmi Ismail. Muzik disusun oleh Feisal Kassim dan Karya Enigma. Animasi ini ditayangkan melalui saluran Youtube dan di Astro TVIQ sempena hari guru 2019. Ia juga boleh ditonton di platform Astro GO dan On Demand. Filem ini turut memenangi anugerah dalam beberapa festival filem antarabangsa.

Sinopsis 
Animasi ini mengisahkan seorang guru bernama Suraya memainkan peranan membantu seorang murid bernama Mael bin Sulaiman yang mempunyai masalah disleksia. Suraya menghadapi cabaran membantu seorang pelajar yang mempunyai masalah pelajaran di sekolah dan mempunyai imaginasi luar kotak. Suraya bimbang pelajar lelaki itu gagal dalam pelajaran tetapi selepas menghabiskan masa melihat lukisannya, guru berkenaan mendapati pelajarnya sedang belajar tetapi dengan cara berbeza. Suraya memutuskan untuk mengambil masa tambahan mengajar pelajarnya menggunakan kaedah yang dia selesa dengan lukisan.

Kru penerbitan 

 Pengarah : Hilmi Ismail
 Penerbit eksekutif : Fadzil Hashim
 Pengarah seni : Fariz 'Zedd' Zulkipli
 Jalan cerita : Sharafina Teh
 Juruanimasi : Sharafina Teh (Ketua), Haziqah Ibrahim, Nurul Hafizah Rizal
 Rigger karakter 3D : Muzammil Jamaludin
 Pelukis grafik 3D : Afiqah Sha'azza
Render wrangler : Nazim Zaki
 Penata audio dan bunyi : Feisal Kassim & Karya Enigma
 Penyunting dan kompositor : Hilmi Ismail

Anugerah & Pengiktirafan

Pautan Luar 

 Kring! di Youtube
Senarai Pencalonan dan anugerah di tahun 2020 di Facebook

Rujukan 

Filem animasi Malaysia
Filem pendek senyap Malaysia
Filem tentang disleksia